**INSTAGRAM**



Το **Instagram** είναι εφαρμογή κοινωνικής δικτύωσης που δίνει την δυνατότητα επεξεργασίας και κοινοποίησης φωτογραφιών και βίντεο στο διαδίκτυο. Οι χρήστες μπορούν να μοιράζονται φωτογραφίες και βίντεο με τους ακολούθους[[Σημ. 1]](https://el.wikipedia.org/wiki/Instagram#cite_note-1) τους (followers) ή με επιλεγμένη ομάδα φίλων, να σχολιάζουν και να δηλώνουν ότι μια δημοσίευση τους αρέσει.

ΙΣΤΟΡΙΑ

Η δημοφιλής εφαρμογή δημιουργήθηκε από δύο απόφοιτους του Πανεπιστημίου του Στάντφορντ, τους Κέβιν Σίστρομ και Μάικ Κρίγκερ και ξεκίνησε τον Οκτώβριο του 2010. Μόλις δύο μήνες αργότερα, τον Δεκέμβριο του 2010, ο αριθμός των εγγεγραμμένων χρηστών έφτασε το 1.000.000.000 Σήμερα η εφαρμογή μετράει 20 δισεκατομμύρια φωτογραφίες από όλο τον κόσμο και 1 δισεκατομμύριο ενεργούς χρήστες.[[1]](https://el.wikipedia.org/wiki/Instagram#cite_note-Stats-2) Το όνομα της προέρχεται από τον συνδυασμό της λέξης **Insta**nt (στιγμιαίο) και tele**gram** (τηλεγράφημα). Το 2012 η εφαρμογή αγοράστηκε από το [Facebook](https://el.wikipedia.org/wiki/Facebook), προς ένα 1 δισεκατομμύριο δολάρια Η.Π.Α.[[2]](https://el.wikipedia.org/wiki/Instagram#cite_note-3)

**2010-2011: Ξεκίνημα και χρηματοδότηση**

Στις 5 Μαρτίου 2010, ο Σίστρομ εξασφάλισε χρηματοδότηση $500.000 από την Baseline Ventures και τον Anderson Horowitz.[[3]](https://el.wikipedia.org/wiki/Instagram#cite_note-4) Η πρώτη δημοσίευση στο Instagram ήταν μια φωτογραφία του South Beach Harbor και ανέβηκε από τον Μάικ Κρίγκερ στις 5:26 π.μ. στις 16 Ιουλίου 2010.[[4]](https://el.wikipedia.org/wiki/Instagram#cite_note-5) Στις 6 Οκτωβρίου 2010, η εφαρμογή για το λειτουργικό σύστημα [iOS](https://el.wikipedia.org/wiki/IOS) κυκλοφόρησε επίσημα μέσω του [App Store](https://el.wikipedia.org/wiki/App_Store_(iOS)).[[5]](https://el.wikipedia.org/wiki/Instagram#cite_note-6)

Τον Φεβρουάριο του 2011, το Instagram εξασφάλισε χρηματοδότηση $7.000.000 από διάφορους επενδυτές, συμπεριλαμβανομένων των Benchmark Capital, Jack Dorsey, Chris Sacca και Adam D' Angelo.

### 2012-2014: Νέες πλατφόρμες και εξαγορά από το Facebook

Στις 3 Απριλίου 2012, το Instagram κυκλοφόρησε εφαρμογή για συσκευές με το λειτουργικό σύστημα [Android](https://el.wikipedia.org/wiki/Android),[[6]](https://el.wikipedia.org/wiki/Instagram#cite_note-7) η οποία είχε πάνω από 1.000.000 λήψεις μέσα σε λιγότερο από μία μέρα.[[7]](https://el.wikipedia.org/wiki/Instagram#cite_note-8)

Στις 9 Απριλίου 2012, το [Facebook](https://el.wikipedia.org/wiki/Facebook) εξαγόρασε το Instagram για 1 δις. δολάρια Η.Π.Α. σε ρευστό και μετοχές.[[8]](https://el.wikipedia.org/wiki/Instagram#cite_note-9) Στις 6 Σεπτεμβρίου 2012, η συμφωνία μεταξύ του Facebook και του Instagram έκλεισε επίσημα.[[9]](https://el.wikipedia.org/wiki/Instagram#cite_note-10)

### 2015-2017: Επανασχεδιασμός και εφαρμογή για Windows

Τον Ιούνιο του 2015, ο σχεδιασμός του Instagram για υπολογιστές άλλαξε και έγινε πιο επίπεδος και μινιμαλιστικός, για να μοιάζει περισσότερο με την ιστοσελίδα για κινητά.[[10]](https://el.wikipedia.org/wiki/Instagram#cite_note-11) Στις 11 Μαΐου 2016, το Instagram άλλαξε τον σχεδιασμό, προσθέτοντας ένα ασπρόμαυρο επίπεδο θέμα και ένα πιο μοντέρνο και χρωματιστό εικονίδιο.[[11]](https://el.wikipedia.org/wiki/Instagram#cite_note-12) Στις 6 Δεκεμβρίου 2016, το Instagram εισήγαγε τη δυνατότητα επισήμανσης "μου αρέσει" σε σχόλια, κάτι που ως τότε ήταν δυνατό μόνο σε δημοσιεύσεις. Παράλληλα, οι χρήστες μπορούν να απενεργοποιούν τα σχόλια.[[12]](https://el.wikipedia.org/wiki/Instagram#cite_note-13)

Τον Απρίλιο του 2016, το Instagram κυκλοφόρησε μια εφαρμογή για κινητά με λειτουργικό σύστημα Windows 10 Mobile, καθώς η ίδια η [Microsoft](https://el.wikipedia.org/wiki/Microsoft) ζητούσε για πολλά χρόνια τη δημιουργία μίας εφαρμογής για την πλατφόρμα αυτή.[[13]](https://el.wikipedia.org/wiki/Instagram#cite_note-14) Η εφαρμογή για υπολογιστές και tablets με λειτουργικό σύστημα [Windows 10](https://el.wikipedia.org/wiki/Windows_10) κυκλοφόρησε τον Οκτώβριο του 2016. Στις 30 Απριλίου 2019, η εφαρμογή για το Windows 10 Mobile δεν ήταν πλέον διαθέσιμη.



### 2018-2019: IGTV και αλλαγές στη διεύθυνση[]

Προκειμένου να ακολουθήσει τις πολιτικές του [Γενικού Κανονισμού για την Προστασία των Δεδομένων](https://el.wikipedia.org/wiki/%CE%93%CE%B5%CE%BD%CE%B9%CE%BA%CF%8C%CF%82_%CE%9A%CE%B1%CE%BD%CE%BF%CE%BD%CE%B9%CF%83%CE%BC%CF%8C%CF%82_%CE%B3%CE%B9%CE%B1_%CF%84%CE%B7%CE%BD_%CE%A0%CF%81%CE%BF%CF%83%CF%84%CE%B1%CF%83%CE%AF%CE%B1_%CF%84%CF%89%CE%BD_%CE%94%CE%B5%CE%B4%CE%BF%CE%BC%CE%AD%CE%BD%CF%89%CE%BD), το Instagram άρχισε να επιτρέπει στους χρήστες να κατεβάζουν ένα αρχείο με τα δεδομένα τους τον Απρίλιο του 2018.[[14]](https://el.wikipedia.org/wiki/Instagram#cite_note-15) Το IGTV κυκλοφόρησε στις 20 Ιουνίου 2018 ως ξεχωριστή εφαρμογή.

Στις 24 Σεπτεμβρίου 2018, ο Κρίγκερ και ο Σίστρομ ανακοίνωσαν πως θα αποχωρούσαν από την εταιρεία και τη θέση τους θα έπαιρνε ο Άνταμ Μόσερι.[[15]](https://el.wikipedia.org/wiki/Instagram#cite_note-16)[[16]](https://el.wikipedia.org/wiki/Instagram#cite_note-17) Το 2019, ανακοινώθηκε πως, ξεκινώντας από τον Καναδά, το Instagram θα δοκίμαζε πιλοτικά να κρύψει τον αριθμό των επισημάνσεων "Μου αρέσει" για δημοσιεύσεις από άλλους χρήστες.[[17]](https://el.wikipedia.org/wiki/Instagram#cite_note-18) Ο Μόσερι ανέφερε πως αυτό έγινε προκειμένου οι χρήστες να μην ανησυχούν για τις δημοσιεύσεις τους και να περάσουν περισσότερο χρόνο με τα κοντινά τους πρόσωπα.[[18]](https://el.wikipedia.org/wiki/Instagram#cite_note-19) Τον Ιούλιο του 2019, το Instagram ανακοίνωσε πως θα εισάγει νέα χαρακτηριστικά για να μειώσει την παρενόχληση και τα αρνητικά σχόλια.[[19]](https://el.wikipedia.org/wiki/Instagram#cite_note-20) Τον Αύγουστο του 2019, ανακοινώθηκε η αφαίρεση της καρτέλας "Ακολουθείτε", η οποία επέτρεπε στους χρήστες να δουν σχόλια και "μου αρέσει" από άτομα που ακολουθούν. Η αλλαγή αυτή έγινε επίσημη τον Οκτώβριο.[[20]](https://el.wikipedia.org/wiki/Instagram#cite_note-21)

### 2020-τώρα: Νέα χαρακτηριστικά και δυνατότητες

Τον Μάρτιο του 2020, το Instagram εισήγαγε τη δυνατότητα κοινοποίησης δημοσιεύσεων μεταξύ των χρηστών κατά τη διάρκεια βιντεοκλήσεων. Αυτή η νέα δυνατότητα έγινε διαθέσιμη λόγω της ανάγκης των χρηστών να συνδεθούν ψηφιακά με τους φίλους και την οικογένεια τους κατά τη διάρκεια της πανδημίας του [COVID-19](https://el.wikipedia.org/wiki/COVID-19). Τον Αύγουστο του 2020, το Instagram κυκλοφόρησε την εφαρμογή "Reels", η οποία είναι παρόμοια με την εφαρμογή [TikTok](https://el.wikipedia.org/wiki/TikTok).

## **Χαρακτηριστικά εφαρμογής**

[](https://commons.wikimedia.org/wiki/File:Instagram_app_on_smartphone.jpg)

Η εφαρμογή Instagram τρέχει σε ένα smartphone με σύστημα Android

Ο χρήστης μπορεί να τραβήξει μια φωτογραφία μέσω της εφαρμογής ή να χρησιμοποιήσει κάποια που έχει ήδη αποθηκευμένη στο τηλέφωνό του. Πριν την κοινοποιήσει μπορεί να εφαρμόσει εφέ και φίλτρα, να επισημάνει[[Σημ. 2]](https://el.wikipedia.org/wiki/Instagram#cite_note-22) άλλους χρήστες στις δημοσιεύσεις του (tag), να προσθέσει περιγραφή και τοποθεσία και να την κοινοποιήσει κατευθείαν στο [Facebook](https://el.wikipedia.org/wiki/Facebook), στο [Twitter](https://el.wikipedia.org/wiki/Twitter), στο [Flickr](https://el.wikipedia.org/wiki/Flickr), στο [Tumblr](https://el.wikipedia.org/wiki/Tumblr) και στο [Foursquare](https://el.wikipedia.org/wiki/Foursquare). Ακόμα, υπάρχουν και οι ιστορίες, όπου κάθε χρήστης μπορεί να ανεβάσει μία φωτογραφία, ένα βίντεο, να δημιουργήσει boomerang και πολλά άλλα τα οποία μπορούν δουν οι ακόλουθοί του (ιδιωτικός λογαριασμός) ή όλοι οι χρήστες του Instagram (δημόσιος λογαριασμός). Τέλος, ο καθένας έχει τη δυνατότητα να κάνει live video (ζωντανή αναμετάδοση) και, μάλιστα, να προσθέσει μαζί και έναν ακόλουθό του.

Οι φωτογραφίες έχουν τετράγωνο σχήμα, παρόμοιο με το καρέ των φωτογραφικών μηχανών Kodak Instamatic και Polaroid. Οι χρήστες μπορούν να τις επεξεργαστούν και να διαμορφώσουν το τελικό αποτέλεσμα μέσω ειδικά σχεδιασμένων φίλτρων και ειδικών εργαλείων επεξεργασίας. Η δυνατότητα εγγραφής και ο διαμοιρασμού βίντεο ενσωματώθηκε στο Instagram τον Ιούνιο του 2013.[[1]](https://el.wikipedia.org/wiki/Instagram#cite_note-Stats-2) Η εγγραφή βίντεο υποστηρίζεται προς το παρόν μόνο στις εφαρμογές iPhone και Android. Η μέγιστη διάρκεια του βίντεο είναι το ένα λεπτό με ελάχιστο χρόνο τα τρία δευτερόλεπτα.[[21]](https://el.wikipedia.org/wiki/Instagram#cite_note-Instagram-23) Επίσης, το καλοκαίρι του 2018 δημιουργήθηκε και το IGTV, μια ενότητα της εφαρμογής όπου οι χρήστες έχουν την δυνατότητα να ανεβάζουν βίντεο άνω του ενός λεπτού.

Για να χρησιμοποιήσει κάποιος το Instagram μπορεί και να μην την κατεβάσει την εφαρμογή και να μπει από έναν άλλον ιστότοπο, να δημιουργήσει ένα λογαριασμό με όνομα χρήστη και κωδικό πρόσβασης καθώς και να συμπληρώσει στοιχεία στο προφίλ του. Η εφαρμογή διατίθεται για συσκευές [Apple](https://el.wikipedia.org/wiki/Apple) [iOS](https://el.wikipedia.org/wiki/IOS), [Android](https://el.wikipedia.org/wiki/Android) και [Windows Phone](https://el.wikipedia.org/wiki/Windows_Phone).[[22]](https://el.wikipedia.org/wiki/Instagram#cite_note-24) Για σύνδεση στο λογαριασμό από πρόγραμμα περιήγησης ιστού ([web browser](https://el.wikipedia.org/wiki/Web_browser)), πηγαίνει κανείς στη διεύθυνση [http://instagram.com/](https://instagram.com/) και συνδέεται με το όνομα χρήστη και τον κωδικό του για το Instagram.[[23]](https://el.wikipedia.org/wiki/Instagram#cite_note-25) Κάθε χρήστης έχει τη δυνατότητα να μετατρέψει τον λογαριασμό του σε ιδιωτικό, έτσι ώστε να μπορούν μόνο οι ακόλουθοί του να βλέπουν τις δημοσιεύσεις και τις ιστορίες του, ενώ μπορεί να τον μετατρέψει και σε εταιρικό, αν έχει έναν μεγάλο αριθμό ακόλουθων και είναι κάποιος γνωστός ή κάποια εταιρία.

Υπάρχουν βασικοί [όροι χρήσης](https://el.wikipedia.org/w/index.php?title=%CE%8C%CF%81%CE%BF%CE%B9_%CF%87%CF%81%CE%AE%CF%83%CE%B7%CF%82&action=edit&redlink=1) που απαιτείται να τηρούν οι χρήστες του Instagram, όπως το ότι οφείλουν να είναι τουλάχιστον 13 ετών, ή το ότι υπάρχουν περιορισμοί στο ανέβασμα βίαιων, γυμνών, μερικώς γυμνών ή με σεξουαλικό υπονοούμενο φωτογραφιών, ενώ παράλληλα αναλαμβάνουν και την ευθύνη για τον λογαριασμό και την δραστηριότητα που προέρχεται από αυτόν.[[](https://el.wikipedia.org/wiki/Instagram#cite_note-TOS-26)

## **Εργαλεία επεξεργασίας**

Με τα εργαλεία επεξεργασίας ο χρήστης μπορεί να περικόψει[[Σημ. 3]](https://el.wikipedia.org/wiki/Instagram#cite_note-27) μια φωτογραφία (cropping), να ευθυγραμμίσει (straighten), να ρυθμίσει τους χρωματικούς τόνους με τα εργαλεία φωτεινότητα (brightness), αντίθεση (contrast), φωτεινοί τόνοι" (highlights) και σκοτεινοί τόνοι (shadows), την οξύτητα (sharpen), την πυκνότητα (saturation) και την θερμοκρασία του χρώματος, να θολώσει κάποια περιοχή (titl shift) και να προσθέσει βινιέτα.[[](https://el.wikipedia.org/wiki/Instagram#cite_note-28)

## **Στατιστικά**

Από τον Δεκέμβριο του 2021, το άτομο με τους περισσότερους ακόλουθους είναι ο Πορτογάλος επαγγελματίας ποδοσφαιριστής [Κριστιάνο Ρονάλντο](https://el.wikipedia.org/wiki/Cristiano_Ronaldo) με περισσότερους από 373 εκατομμύρια ακολούθους. Από τις 14 Ιανουαρίου 2019, η φωτογραφία με τα περισσότερα likes στο Instagram είναι μια εικόνα ενός αυγού, που δημοσιεύτηκε από τον λογαριασμό @world\_record\_egg, που δημιουργήθηκε με μοναδικό σκοπό να ξεπεράσει το προηγούμενο ρεκόρ των 18 εκατομμυρίων likes σε μια ανάρτηση της [Kylie Jenner](https://el.wikipedia.org/w/index.php?title=Kylie_Jenner&action=edit&redlink=1). Από τον Ιανουάριο του 2019, η φωτογραφία έχει πάνω από 55 εκατομμύρια likes. Η δεύτερη φωτογραφία με τα περισσότερα likes είναι μια φωτογραφία γάμου της [Αριάνα Γκράντε](https://el.wikipedia.org/wiki/%CE%91%CF%81%CE%B9%CE%AC%CE%BD%CE%B1_%CE%93%CE%BA%CF%81%CE%AC%CE%BD%CF%84%CE%B5) και του συζύγου της Ντάλτον Γκόμεζ. Το Instagram ήταν η τέταρτη εφαρμογή για κινητά με τις περισσότερες λήψεις της δεκαετίας του 2010.